Alegzandra/wili-2018-roplus huggingface dataset:
اناكسيمينس المعروف ب أناكسيمينس من ميليتوس (باليونانى : Αναξιμένης) اتولد فى ميليتوس (585 ق.م - 525 ق.م) كان من فلاسفه ما قبل سوقراط . عاش فى الجزء الاخير من القرن السادس قبل الميلاد, كان تلميذ و صاحب الفيلسوف اناكسيماندر. بيعتبر هو و استاذه اناكسيماندر و استاذهم الاكبر تاليس , اللى عاشوا كلهم فى ميليتوس , اول من بقوا يفكروا تفكير واقعى و عقلى بعيد عن تأئثير الخرافات و الميثولوجى

نشر نعمان عاشور مسرحياته فى مجلدين اصدرتهم الهيئة المصرية العامة للكتـاب فى مجلدين ، الاولانى صدر سنة 1974 و فيه مسرحيات " المغماطيـس " و " الناس اللـى تحت " و " الناس اللى فوق " و" سيما أونطه " و " جنس الحريم ". و المجلد التانى ظهر سنة 1976 و فيه مسرحيات " وابور الطحين " و " عيلة الدوغرى " و " تلات ليالى " و " بلاد بره " و " سرالكون ".

الاميش بالانجليزي Amish دول طايفة مسيحية تبع الكنيسه المنونيه. الاميش بيتميزو بعيشتهم البدائية, فمافيش استخدام كهربا او اى حاجة الية حديثه. مافيش استخدام غير الحاجات والادوات اليدويه. وهما بيعتقدو ان العيشه ديه هيا أحسن طريقة معيشه. الطايفة ديه نشأت فى العصور الوسطانيه واللي كان فيها حركات اصلاح مسيحية كتيرة زي الانابابتيست (المسيحين الجدد)اللى الاميش جزء منها. حاليا الاميش عددهم 249000 نسمه متوزعين فى ال 22 مقاطعة فى امريكا و فى اونتاريو فى كندا.

بعد وصول كل الجيوش الانجليزيه و الفرنساويه فى اواخر اكتوبر قلت المعارك على الجبهه إكمن الكامل كان مستنى وصول مدد أخوه المعظم. من ناحيه تانيه الصليبيين حفرو قناه بين البحر و النيل عشان يقدرو يوصلو مراكبهم للنيل لكن فشلو فى ملى القناه بالمايه ، و فى ليلة 29 نوفمبر هبت رياح بحريه شماليه جامده على معسكر الصليبيين و حصل فيضان كبير فاتدمرت مراكب و خيام و غرقت حصنه و بعد الجو ماهدى امر بلاجيو طوالى ببنا سد لمنع تكرار الكارثه لكن الفيضان اللى حصل كان ليه حاجه ايجابيه للصليبيين حيث انه ملا القناه اللى حفروها بالمايه و بقى فى امكان مراكبهم دخول النيل. لكن بعد الفيضان حصل وبا فى معسكر الصليبيين مات فيه الكاردينال روبيرت كورسون و عدد من العسكر. و بعد الفيضان و الوبا دخل الشتا اللى كان بارد جداً سنتها لكن المعاناه دى كان بيعانى منها جيش الكامل هو كمان.

فى كتاب "سكوت مكلاود" المهم: (فهم الكومكس understanding comics) قال : بما ان الكوميكس عمل وضع فى وسط ورقي مثل الكتاب لكن يحتوى على رسومات مثل اللوح و تنتج تاثيرا بتتابعها مثل السينما و لأن كل هذا العمل موضوع فى قالب ابداعى .. أدى ذلك الى اعتبارها فنا مستقلا بذاته . و اطلق عليه النقاد المعاصرون الفن التاسع ( راجع فنون الاغريق الخمسة). الكوميكس له لغته البصرية " بالونات ،اطارات ، مسافات بين الاطارات ، ايقونات ، رموز " تعطي احساسا بمرور الزمن بين اللقطة والاخرى . الكومكس بدأ كفن ضحل المستوى فى نظر النقاد ولكن اصبح فى القرن الواحد و العشرين واحدا من الفنون التي تعكس ذوق الشعب و تكلمه بطريقته.. فى عالم الرموز و الاشارات التي تملأ الشوارع و فى عالم تقدم فيه الدراما بالصوت و الصورة لابد أن تكون القراءة مختلفة ... لذلك الكومكس هى نوع الفن الجديد اللى بيعكس روح انسان القرن العشرين و الواحد و العشرين . و تقديرا لهذا الفن بدأ الاحتفال به فى أوروبا وإنشاء جائزة لأفضل كومكس ف العالم وذلك فى بلدة أنجولم فى فرنسا : مهرجان آنجولم الدولى للشرائط المصورة
مِرزا غُلام احمد اسس الحركه فى 23 مارس 1889 و سمّاها احمدیہ مسلم جماعت |Ahmadiyya Muslim Jama'at| جماعة الاحمديه المسلمه),‏ و إتصوّرها انها تبقى تنشيط للاسلام. الاحمديين بيعتبرو نفسيهم مسلمين و بيقولو انهم بيمارسو الاسلام بشكله الاصلى; على اى حال, الأراء الاحمديه على معتقدات معينه فى الاسلام كانت جدليّه بالنسبه للمسلمين العاديين من اول ما الحركه إتولدت. فيه مسلمين عاديين كتير مابيعتبروش الاحمديين انهم مسلمين, بيستشهدو بالذات بالأراء الاحمديه على موت عيسى, المفهوم الاحمدى بتاع الجهاد و رأى الطايفه فى نَهى النبوّه (خَتم النبوّه) بإستشهاد مخصوص بتفاسير القرآن.‏ فى دوَل اسلاميه كتير, دلوقتى الاحمديين اتهمّشو من الطايفه الأغلبيه فى المجتمع; بيتعرضو لإضطهاد قاسى و كبت متنظم و ده خلاّ احمديين كتير يهاجرو و يستقرو فى حته تانيه.

الكريتينيزم (بالانجليزى: Cretinism ، من الفرنساوى:Crétinisme يعنى عبط او غباوه) هو مرض بيتميز بالقصور الجامد فى النمو الجسمانى و العقلى بتاع الاطفال نتيجه لنقص حاد ماحدش عالجه فى هورمون الغده الدرقيه (التيروكسين) الكرتينيزم مرض الواحد بيتولد بيه و بييجى للاطفال اللى امهاتهم كانو بيعانو من سوء تغذيه و خصوصا فى عنصر اليود. الكلمه ابتدا يستعملها الناس عشان يشتمو بعض و خدت سمعه وحشه و عشان كدا بطل الاطبا يستعملو المصطلح دا و ابتدو يسمو المرض باسم علمى و مالوش دلالات سلبيه هو : مرض نقص التيروكسين الخلقى (Congenital Hypothyroidism).

احمد حسين بديع الزمان الهمذانى ( همذان ، ايران ، 969 - هراه ، ايران ، 1008 ) ، اديب و كاتب فارسى من اشهر شعرا الادب الفارسى ، اتصل بالوزرا و الامرا و مدحهم و اتفوق على الخوارزمى فإشتهر و بقا من اعلام الادب الفارسى على مر العصور. كانت ليه قدره على الحفظ السريع. طبع خمسين مقام كل مقام من ربعميت بيت ، و ديوان شعر ، و كتب كمان نثر مسجوع بفقرات قصيره. كان بيستخدم الجناس و الغريب و التضمين ، و كان بيحب التلاعب بالنصوص اللى بيكتبها و يطلعها بطريقه تخلى الناس تشوفها حاجه اعجازيه زى مثلا كان بيكتب نصوص ممكن تتقرى من اولها لأخرها و من اخرها لأولها ، و يكتب نصوص مافيهاش حرف معين او عدد معين من كل حرف.

ظهر فى أسبانيا الطقس الجوثى (الموزارابى) و اللى لغاه البابا غريغوريوس التلتاشر , لكن لسه متواجد لحد دلوقتى بس فى مذبح (مصلى) واحد داخل كاتدرائية توليدو
ولد فى 15 أيار / مايو 1859 فى باريس ، وتوفي فى 19أبريل/نيسان 1906، بيير كوري، فيزيائي فرنسي ، يعتبر رائداً فى الكيمياء / الفيزياء الموجهة للنشاط الإشعاعي. حتى أن مصطلح النشاط الإشعاعي (Radioactivité) تم استخدامه لأول مرة من قبله و من قبل زوجته ماري فى أطروحة نشرت فى تموز / يوليو 1898 . نعليمه تعليم بيير بدأ فى سن مبكرة على يد والده الذي كان طبيباً عاماً. كانت عائلته معتادة ارتياد القرية وضواحي باريس ايام الاحاد ، و قد تعلم بيير اثناء جولاته فى البوادي ، جميع اسماء النباتات والحيوانات. و لأن المدرسة لم تكن إلزامية فى ذلك الوقت (ليس قبل 1881 عندما صدر قانون فيري لإلزامية التعليم) ، فقد تلقى بيير تعليمه فى المنزل مع والدته ، ثم مع شقيقه وبعد ذلك مع المعلمين الخصوصيين (précepteurs) و فى الختام لوحده فى سن 14 عاما ، عهد بتعليم بيير للاستاذ M. Bazille ، الذي علمه الرياضيات الاساسية والخاصة ، وهذا ساعد على نمو القدرات العقلية لبيتر الذي بدا عليه اهتمام واضح بالرياضيات. و فى يوم 9 نوفمبر1975 عن سن 16 عاما ، تم قبوله فى البكالوريا العلمية. و فى 21 تشرين الثاني / نوفمبر1977، حصل على الإجازة فى الفيزياء من كلية الصيدلة. فى السنوات اللاحقة ، سوف يتوجه بالدراسة صوب البلورات والمغناطيسية ،و سوف تؤدي ابحاثه الى اكتشاف الكهربية الإجهادية (la piézo-électricité). و فى 1877، حصل على وظيفة كمحضر فى المختبر كان يتقاضى عنها مبلغ 1200 فرنك فى السنة. ثم فى وقت لاحق اصبح المبرهن فى تجارب الفيزياء للمختبر (démonstrateur d'expériences de physique pour les laboratoires)حتى عام 1882 عندما اصبح مديرا للأشغال التطبيقية لمدارس الفيزياء والكيمياء الصناعية. و قد تزوج بيتر من زوجته (Marie Sklodowska) فى عام 1895 و قد رزقا بطفلين ، (Irène و Êve). وقد حاز بيير كوري رفقة زوجته فى عام 1903 ، على جائزة نوبل فى الفيزياء عن اعمالهما على المواد المشعة واكتشافهما لعنصرين جديدين : الراديوم و البولونيوم (polonium و radium). إشادات و تكريم : فى 20 نيسان / ابريل 1995 ، و بقرار من رئيس الجمهورية الفرنسي فرانسوا ميتران ، تم نقل رماد جثمان بيير و ماري كوري الى مرقد الآلهة (Panthéon) فى باريس

انطونيادس ، قصر ضيافه و جنينه عامه مفتوحه ، و هبها راجل غنى يونانى متمصر لمدينة اسكندريه و اتسمت باسمه. اكتشفت فيها أثار كتيره من اشهرها مقبره بطلميه من القرن 2 قبل الميلاد.

ينقسم مناخ المكسيك لـ جزءين فى الجزء الجنوبي يوجد المناطق الحارةالساحلية, الذي يُعتبر مُناخها رطب و ترتفع 900 متر عن سطح البحر، و يتراوح معدل درجات الحرارة فيها بين 16 و 39 درجة مئوية. الجزء الاخر يرتفع حوالي 900 لـ 1800 متر عن سطح البحر، و معدل درجات الحرارة هناك يتراوح ما بين 17 و 21 درجه مئوية، و يبتدء فصل نزول الأمطار الغزيرة فى المكسيك من شهر مايو و ينتهي فى شهر اكتوبر.

احتفل السلطان الكامل و اخواته و قرايبه فى مدينة المنصوره بالنصر الكبير و قال الشعرا اشعار و غنت المغنيات و المغنيين و قال القاضى بهاء الدين بن زهير قصيده فى مدح السلطان الكامل جه فيها :

البابا يوأنس الاتناشر او يوحنا 12 ، بابا اسكندريه و بطريرك الكرازه المرقسيه نمره 93. كان صعيدى من نقاده. اتنصب سنة 1480 فى عهد السلطان الأشرف قايتباى بعد وفاة البابا ميخائيل يوحنا الرابع. استمر بطريرك لمدة 3 سنين و اربع تشهر و كام يوم لحد وفاته سنة 1484. خلا كرسى اسكندريه بعده لمدة خمس تشهر لغاية ما قعد عليه يوأنس التلاتاشر ( يوحنا 13).
أخر كلمات أمينه السعيد المنشوره كان قبل وفاتها بأربع تيام قولها فى مجلة المصور عن حال الست المصريه: " لقد أفنيت عمري كله من أجلها، أما الآن فقد هدني المرض، وتنازلت النساء عن كثير من حقوقهن .. فالمرأة المصرية صارت ضعيفة... فلا خلاص للمرأة إلا بالنضال والأمل "

معنى المؤيد إنه مؤيد و منصور من السما حيث ان الملك المؤيد كان معروف بالتقوى و التدين و الصلاح. ظهرت كنيته و اسمه بطريقه غلط على دينارين ليه بسبب غلط فى النقش فإتكتب عليها " بو النصر " و " وسيخ ". الألقاب و الأسامى التانيه اللى ظهرت على عملاته هى " السلطان المؤيد أبو النصر سلطان الإسلام و المسلمين " و " السلطان الملك المؤيد أبو النصر " و " السلطان المؤيد أبو النصر ". لقب " سلطان الإسلام و المسلمين " كان لقب جديد اداه صفه دينيه و استخدمها سلاطين غيره من بعده.

27 يوليو اول جلسة لمحاكمة المخبرين اللى وجه النائب العام المصرى ليهم تهمة استعمال القسوة مع خالد سعيد والقبض عليه بدون وجه وتعذيبه وسط حضور اعلامى مصرى و دولى كبير. الجلسه اتئجلت ليوم 25 سبتمبر.

الإمام الأكبر احمد محمد احمد الطيب ، دكتور ( اتولد فى القرنه ، الاقصر سنة 1946 ) شيخ الازهر السادس و الاربعين ، اتعين فى المنصب فى 19 مارس 2010 بعد وفاة الشيخ محمد سيد طنطاوى. معروف بالاعتدال و الاستناره و سعة العلم و عايش بشكله و هدومه و افكاره فى العصر الحديث ك " اكاديمى " مع انه شيخ الطريقه الاحمديه الصوفيه فى صعيد مصر و بيعتبر من ابرز المتصوفين من علما الازهر.

اتعرفت سيڤييا باسم ”إشبيلية“ ايام الحكم الاسلامي لاسبانيا باضافة ‹i› و ده بسبب الإماله و نطق [b] ‏\ب\ بدل [p] ‏\پ\ لإن مافيش [p] ‏\پ\ فى النطق العربى و بعد كده فى النطق الاسبانى الـ‹v› بتتنطق [b] ‏\ب\ او [β̞] ‏(قريب من [v] \ڤ\) علشان كده سيڤييا دلوقتى بتتنطق \سيبييا\ او \سيڤييا\.

چيسيكا إينيس لاعبة العاب قوى انجليزيه و بريطانيه متخصصه فى السباعى و سباق 100 متر حواجز كسبت بطولة العالم سنة 2009 و ميداليه دهب فى اوليمبياد صيف 2012 فى السباعى.

ابو يزيد طيفور بن شرشوان البسطامى فى الفارسى معرف بـ " بایزید بسطامی " ، اتلقب بـ " سلطان العارفين " ( اتوفى 877م ) ، صوفى فارسى صاحب الطريقه " الطيفوريه ". اتملت كتب التصوف بكلامه عن المحبه و المعرفه و الفنا. ملك عليه حب الله نفسه لغاية ما غاب و فنى عن نفسه و دام سكره بالحب ده اللى عبر عنه بكلام اعتبره البعض جاوز بيه الحدود و اتسمى " شطحات ". لكن حياته الخاصه ممكن تدل على انه ما قالش " الشطحات " دى، و مذهبه فى الفنا ممكن يفسر الكتير من الشطحات اللى منها قوله : " سبحانى ما أعظم شأنى ".

كاس اسيا 1992 انجليزى: 1992 AFC Asian Cup (يابانى:AFCアジアカップ1992), ده نسخه 10 من بطوله كاس اسيا فى اليابان, ابتدت يوم 29 اكتوبر لغايه 8 نوڤمبر 1992, شاركت بيه 8 فرق قوميه واللى وزعت على مجموعتين, وفازت المستضيفه الفريق اليابانى على الفريق السعودى نتيجه 1-0, وحصل اللعيب اليابانى كازويوشى ميورا على جايزه احسن لعيب فى بطوله كاس اسيا واللعيب السعودى فهد الهريفى واخد جايزه هداف اسيا.

جامع عثمان كتخدا و المشهور بـ"جامع الكيخيا"، هو جامع اثرى فى القاهره بيطل على ميدان الاوبرا ، "عثمان كتخدا" بناه سنة 1734 و ملحق بيه سبيل و كتاب و حمام ، و المدنه بتاعته اسطوانيه و بتنتهي على شكل مسله.

نافست بديعه مصابنى بعد ما انضمت لفرقتها و صالتها المشهوره. اتجوزت الفريد انطوان عيسى ابن اخت بديعة واللى كان بيشتغل مدير لكازينو بديعةاشتغلت فى المسرح و فى كازينو الاوبرا.
لويس السبعتاشر (27 مارس 1785- 8 مايو 1795) كان ولى عهد فرنسا و ملك صورى بعد كدا , محكمش بجد ,( معروف برضه ب تشالز لويس). كان ابن الملك لويس الستاشر , اللى قامت فى عهده الثوره الفرنسيه, و الملكة مارى انطوانيت. اتولد فى قصر فرساى فى سنة 1785 و مات بمرض سل العظام و هو عنده عشر سنين فى السجن, اتسجن هو عيتله بعد محاولة الهروب الفاشله للنمسا اللى قام بيها ابوه فى اغسطس 1792 عشان من هناك يكون جيش و يرجع حكمه تانى من الثوار, بعد اعدام ابوه بالمقصله و بعد كدا امه , اللى كانت رعبها انها لما تموت حراس السجن حيستقصدوا ابنها و يعملوه وحش جدا عشان ينسوه انه من عيله مالكة , وفعلا دا حصل و اتعامل معاملة غير انسانيه من الحراس و اتضرب جامد بشكل يومى , لحد ما جاله مرض سل العظام و مات , وقتها الحراس دفنوا جثته فى السر فى السجن و مقلوش لحد و جابوا واحد مكانه لفتره موقته و بعد كدا اختفى و ظهرت اشاعات انه هرب وفضل موضوعه لغز لفتره كبيره و مع الوقت طلع ناس ادعوا انهم لويس السبعتاشر, بس مكنش فيه دليل انهم هما. قريب اكتشفوا مخابىء و زنازين سريه فى سجن باريس اللى كان محبوس فيه , فى سنة 2000 عملوا كشف DNA على جثة لطفل لقوها هناك و اكتشفوا انه الملك لويس السبعتاشر.

اتأسست دولة العراق الحديثة بعد الحرب العالميه الاولى سنة 1921 بتاسيس المملكة العراقية، وكان الحكم فيها وراثيا، وفي 1958 انهت ثورة 14 يوليو الحكم الملكي و أعلنت الجمهورية العراقية.

المصريين القدام انبهرو بجمال زهرة اللوتس و بقت من اشهر الرسومات اللى سابوها فى المقابر و المعابد و خصوصا عمدان المعابد من فوق. مصر القديمه كان فيها نوعين م اللوتس :اللوتس المصرى الازرق (Egyptian Blue Water-lily) و دى بتفتح ازهارها فى الصبح و بتغطس تحت المايه فى المسا. اللوتس المصرى الابيض (Egyptian White Water-lily) كان ع العكس بتفتح ازهارها باليل و بتقفل فى الصبح.الدوره المستمره دى يمكن كانت يتمثل او بترمز عند المصريين القدام للحياه و الموت و البعث.

بعد ثورة 25 يناير اتعرض الدكتور الطيب لمضايقات اتسببت فى انه يقدم استقالته للمجلس العسكري مرتين لكن طلبه اترفض. فى 22 مارس 2011 منع موظفين الازهر الدكتور احمد الطيب من دخول مكتبه فى المشيخه و طالبوا برحيله هو و كل المستشارين اللى اتعينوا فى عهده و فضل واقف فتره على الباب مش قادر يدخل فزعل و راح على مقر القوات المسلحه و قدم استقالته لكن رفضت من المجلس العسكري.

الويكشيناري زيه زيه الويكيبيديا هوه مشروع من مشاريع مؤسسسة ويكيميديا و هوه عباره عن قاموس متعدد اللغات موجود ع الانترنيت عشان يبقى قاموس حر المحتوى. على العكس من القواميس العاديه، الويكشيناري بيكتبه بشكل جماعى مجموعه من المتطوعين بيسمحو لاي حد عنده انترنيت انه يعدل فى محتواه. كلمة ويكشيناري متكوتة من مقطعين: ويكي و ديكشيناري يعني قاموس بالانجليزي.. فى 12 ديسمبر 2002، اتعمل اول ويكشيناري و كانت لغته هى الانجليزي و بعدين فى 29 مارس 2004 اتعمل اول ويكشيناري مش انجليزي ( كانو بالفرنساوي و البولاندي).
اتسببت ازمة العيش فى ارتفاع اسعار الأكل بصفه عامه حيث ان الناس انهمكت فى الحصول على العيش و اتكالبوا عليه و نسيوا بقية المأكولات و اتعاملوا مع الموقف بجشع و انانيه، فإتعطلت الأسواق وارتفعت الأسعار ، بيحكى المقريزى: " وقد امتدت الأيدى لخطف الخبز ، واجتمع عشرات آلاف من الناس بساحل بولاق لطلب القمح، فاستشعر الناس بنهب البلد كله، وخشوا من تعطيل الأسواق وترك البيع والشراء، لكثرة الإشتغال بطلب الخبز والقمح، فإن العامة صارت تخرج لطلبه من نصف الليل، وتزدحم بالأفران، وتمضى طوائف من الرجال والنساء فى طلب القمح إلى الساحل، ويبيتون هناك، فقلت أصناف المأكل كلها، وشرهت النفس، وطلب كل أحد شراء أكثر ما يحتاج إليه بحسب قدرته، وبمقتضى حاله من السعه والضيق، فتفاقمت الشناعة، وعظم الخطب.. " ، و " بات الناس بالقاهرة ومصر ليلة الأحد والخبز عندهم أعز ما يذكر، وأشهى شىء به ينظر، وأفخر مايتحف به من الطرف، وأجل مايتهادى به من التحف، فلا قوة إلا بالله " .

محمد رفعت السعيد (11 اكتوبر 1932 - 17 أغسطس 2017) ، يساري مصرى نشط فى السياسه و كان يرئس حزب التجمع الوطنى التقدمى الوحدوى ونايب فى مجلس الشورى المصرى.

من 1920, كان نشيط فى معارضته للسلطه البريطانيه علشان يأمّن استقلال فلسطين و تبقى دوله قوميه عربيه, و قاد حملات عنيفه ضد اليهود‏ بيعارض فيها تأسيس دوله قوميه لليهود فى فلسطين. دوره المعارض زاد اوى وفت 1936-1939 الثوره العربيه فى فلسطين. فى 1937, كان مطلوب من السلطه البريطانيه, بعدين هرب من من فلسطين و طلب لجوء لـ الانتداب الفرنساوى على لبنان, بعدين مملكة العراق, ايطاليا الفاشيّه و فى الاخر ألمانيا النازيه. فى ألمانيا قابل الديكتاتور أدولف هيتلر فى 1941.‏ طلب من هيتلر انه يدعم الاستقلال العربى و طلب ان ألمانيا النازيه تعارض, علشان تبقى جزء من الكفاح القومى العربى, فى تأسيس دوله قوميه يهوديه فى فلسطين (مستقبل تأسيس اسرايل). ‏فى 1947, طلب دعم, علشان اسباب انسانيه, من احمد بِلبَشير هَسكُورى, الايد اليمين بتاع الخليفه بتاع المغرب الاسپانيه; الاخرانى, فى المقابل, ماترددش انه يجمّع و يبعت التمويلات دى. وقت حرب فلسطين 1948, كان بيمثّل اللجنه العربيه العليا (Arab Higher Committee)‏ و كان عارض خطة تقسيم الامم المتحده 1947 و طموح الملك عبدالله الاولانى فى توسيع الاردن و يضُم حتت من فلسطين.

الحسين بن على بن ابى طالب الهاشمى القرشى (3 شعبان 4 هـ - 10 محرم 61 هـ / 8 يناير 626 م - 10 اكتوبر 680 م) سبط النبى محمد رسول الاسلام وحفيده ويلقب بسيد شباب اهل الجنه، خامس اصحاب الكساء، كنيته ابو عبد الله، وهو الامام الخامس عند الشيعة الإمامية (الائمه الاتناشر) و(الاسماعيليون).. اسكندريه.

من الحاجات اللى بتميز الاغنية دي هى القفلة بتاعتها و اللى هى الجملة اللى بتتكرر فى نهاية كل مقطع من مقاطع الاغنية، و اتلحنت بأسلوب ماتكررش كتير فى الاغاني العربية، بمعنى ان الاغاني العربية بتعتمد على ان الجمل اللى بتتغنى بتتعاد بشكل فيه تطويل، بس فى الاغنية دي بتبتدي اما كلثوم القفلة بجملة (عادةً بتعيدها مرتين):

الادب المصرى الحديث هو الادب المتفوق بوجه عام فى المنطقه العربيه اللى بتقتصر الكتابات فيها غالباً على الجورنالجيه و كتاب مقالات و موضوعات قوميه و دينيه زائد مناقشات تلفزيونيه عادة عقيمه. الروايه المصريه اتكرمت عالمياً بفوز نجيب محفوظ بجايزة نوبل للاداب و اترجمت اعمال ادبيه مصريه كتيره للغات العالم.

كان ابن أخت ثاوفيلس (بابا الاسكندرية) (رقم 23) وتربي عند خاله فى مدرسة الاسكندرية وتثقف بعلومها اللاهوتية والفلسفية اللازمة للدفاع عن الدين المسيحي والأيمان الأرثوذكسي
مارسيل دورجانون Marcel Dourgnon مهندس معمارى فرنسى و مصمم مبانى فى القاهره , اتولد فى مرسيليا سنة 1858، وتوفى فى سنة 1911 ,اتكلف من الخديوى عباس حلمى التانى لبنا المتحف المصرى

سميح انسي ساويرس (1957القاهرة) واحد من كبار رجال اعمال المصريين، ريس شركة اوراسكوم للفنادق والتنمية ابن لانسى ساويرس ريس ومؤسس مجموعة أوراسكوم . واخو نجيب ساويرس ريس شركة اوراسكوم تليكوم و شركة موبينيل.

الاسره السعوديه الحاكمه ظهرت فى القرن التمنتاشر لما بقت الدعوه الوهابيه دعوة دين و دوله نتيجه لتعاهد رجل الدين محمد بن عبد الوهاب و رجل الدوله محمد بن سعود امير الدرعيه. الاتنين و ولادهم بعدهم نشروا الدعوه الوهابيه و مدوا السيطره السعوديه على جزء كبير من شبه جزيرة العرب ، فكان ده تهديد لزعامة الخلافه العثمانيه الدينيه فى العالم الاسلامى ، و لما ماقدرت جيوش الاتراك على اخضاع الوهابيين استعانوا بمحمد على باشا واليهم فى مصر فبعت ابنه طوسون على راس جيش عشان يحاربهم ، و بعدين بعت ابنه ابراهيم باشا اللى قدر يغلبهم فى مواقع كتيره و خرب عاصمتهم الدرعيه. بعد خروج قوات محمد على من الجزيره العربيه سنة 1840 الاتراك عملوا جهد للسيطره على نواحيها و ايدوا ابن الرشيد امير حائل و ادوه سلطات واسعه عشان يكون قوه تقدر تغلب ال سعود اللى لجأوا للرياض. ابن رشيد بتحريض من الاتراك هاجم السعوديين فى الرياض سنة 1865 و اخدها منهم فإضطروا انهم يهاجروا على الكويت لغاية ما قدر الامير عبد العزيز بن سعود انه يسترجع ملك ابوه و نجح فى سنة 1925 فى تأسيس مملكه سعوديه وهابيه فى نجد و ملحقاتها و الحجاز ، و بعدين فى سنة 1932 قدر انه يوحد اجزاء مملكته تحت اسم المملكة العربية السعودية. بعد وفاته اتولى الحكم ابنه الملك سعود اللى اتنازل للحكم لأخوه الملك فيصل سنة 1964.

25 سبتمبر : الجلسه التانيه لمحاكمة المخبرين , حضرها عدد كبير من الناشطين و شباب الحركات السياسيه و وقفوا قدام المحاكمة للتظاهر و التعاطف مع اهل خالد.فى نفس الوقت قريب منهم كان فيه وقفة تانيه رافعين شعارات تئيد و تضامن مع المخبرين المتهمين و رفعوا شعارات بتسىء لخالد سعيد و بتتهم المتعاطفين معاه بانهم عملا و ان اخو خالد يهودى واخد الجنسيه الامريكانيه و حاولوا يشغوشوا على المظاهرة اللى عاملها الناشطين و اشتبكوا معاهم بالضرب و اعتدوا عليهم بالشتايم و الاشارات النابيه و رددوا شعارات ملهاش علاقة بالموضوع.الجلسه اتئجلت للمرة التالته ليوم 23 اكتوبر 2010.

فى البدايه, اتبع قاعده بسيطه, اكتب الي بتنطقو و الي المصريين بينطقوه و بيتكلموه وطبق علي المقالات كان واحد مصري بيسردها, وهو ده هدفنا من النصايح ديه.

بالرغم ان سلامة بيعرف نفسه انه سلفى المذهب و انه اتربى و اتعلم من شيوخ سلفيين فى اسكندريه، انما كان بيرفض استخدام الدين فى السياسة و تدخل الشيوخ فى الامور السياسية ، و كان شايف انها بتسبب اضرار كبيره للدين ، و كان بيعارض معظم قرارات التيار العام للسلفيين و الاخوان و كانت بتعتبر افكاره ثوريه جامد على تيارات الاسلام السياسى ، و عشان كده اتهاجم من السلفيين و الاخوان. و قال «إذا كانت الحرية والعدالة او مصر القوية او الوسط احزابا اسلامية فالدستور حزب اسلامي، وإذا كانت علمانية فهو علماني، وذلك لأن هذه الاحزاب لا تدعو الى تحكيم الشريعة بمعناها الشامل بما فى ذلك الحدود وإلزام الناس بأحكام الشرع، ولذلك تستوي كلها مع تنوع الشعارات، ولا احد يريد تعديل المادة الثانية لا بزيادة ولا بنقصان».
كان زاهد ومتقشف وليه فى العلم وغاوى قرايه وفيه نزعه للصوفيه. كان شجاع و فارس وحكيم جدن وبخيل. اهتم بالجيش اهتمام عجيب ومبالغ فيه وقال ابن إياس انه صرف حوالى سبعه مليون وخمسميه وستين الف دينار على الجيش والمبلغ ده كان كتير جدا كميزانيه للجيش بالنسبه لعصره وكان سخى فى العطايا على المماليك والعسكر لما كانوا يرجعوا من جبهات القتال لدرجت ان العطيه الواحده كانت بتوصل لتلاتين الف دينار والصرف ده كله خلى الناس حالتها تضيق من كتر الفلوس المطلوبه لتغطية مصاريف الجيوش والعسكر.

فى الفتره دى كان فيه هدنه بين الصليبيين و المسلمين من ايام معاهدة صلح الرمله اللى سرت من 1198 ل 1203 و اتجددت من 1204 ل 1210 و من 1211 ل 1217. الملك العادل اللى مسك حكم مصر و الشام بعد وفاة اخوه صلاح الدين و كان الاوروبيين بيسموه " سفردين Saphardin " و ابنه الكامل محمد اللى كان نايبه فى مصر ماكانوش متوقعين هجوم صليبى. العلاقات مابين مصر و فينيسيا كانت كويسه و كانت فيه اتفاقيه تجاريه بينهم من سنة 1208 ، و فوق كده كان فيه حوالى 3000 تاجر اوروبى عايشين فى مصر ، و فى سنة 1217 وصل وفد من فينيسيا لتعزيز الروابط التجاريه و قابل الملك الكامل. البابا انوسينت التالت ماشافش الحمله اللى دشنها اكمنه اتوفى فى 16 يوليه 1216 و خلفه البابا هونوريوس التالت Honorius III اللى قام بتكميل المهمه.

أخر الهجمات الصليبيه الضخمه و المنظمه على مصر كانت وقعة اسكندريه اللى دبرها بيير دو لوزينان Pierre de Lusignan (بطرس الأول لوزينان) Peter I ملك قبرص سنة 1365 فى عهد السلطان الأشرف شعبان. بعد الكارثه دى الدوله فى القاهره حولت اسكندريه لنيابه بقى فيها كرسى سلطانى و عينت فيها أمير كبير كنايب للسلطان. لكن اسكندريه زى ما كانت طول تاريخها من ايام العصر البطلمى فضلت معزوله عن دلتا النيل و بقية مصر. فى العصر المملوكى اسكندريه المعزوله عن القاهره ، مقر السلطان و حتى بطريرك اسكندريه ، ما كانتش محميه بجيش ليه قيمه و مش متحصنه كويس مع ان كان فيها أهم مينا تجارى فى مصر ، اسكندريه كانت بتستخدم كسجن و منفى للمناؤين للدوله فى القاهره وقيمتها المهمه بالنسبه للدوله كانت تحصيل الضرايب و المكوس. عمليات خطف الناس و المراكب من ساحل اسكندريه استمرت فى عهد السلطان المؤيد شيخ و ده بيوضح انها كمان ، حتى بعد كارثة وقعة اسكندريه ، ما كانتش محميه بقوات بحريه معتبره. بيحكى المقريزى ضمن أحداث سنة 819 هـ (1416م) إن الأمير صلاح الدين محمد الحاجب راح اسكندريه عشان يحصل الفلوس لكن و هو قاعد مع الأعيان " جاء الخبر بأن الفرنج الذين وصلوا ببضائع المتجر - وهم فى ثمان عشاريات من مراكب بحر الملح - قد عزموا على أن يهجموا عليه، وأن يأخذوه هو ومن معه، فقام عجلا من غير تأن يريد الفرار، وتسارع الناس أيضا يفرون، فهجم الفرنج من باب البحر، فدافعهم من هناك من العتالين، حتى أغلقوا باب البحر، وقتلوا رجلا من الفرنج، فقتل الفرنج نحو عشرين من المسلمين، و انتشروا على الساحل، وأسروا نحو سبعين مسلما، وأخذوا ما ظفروا به، ولحقوا بمراكبهم، واتوا فى الليل يريدون السور، فتراموا ليلتهم كلها مع المسلمين إلى الفجر، فأخذ كثير من المسلمين فى الرحيل من الإسكندريه، وأخرجوا عيالهم، وقام الصياح على فقد من قتل وأسر ... فقدم الخبر بذلك ( يعنى وصل القاهره ) فى ليلة السبت عشرينه فاضطرب الناس بالقاهرة، وخرج ناظر الخاص نجدة لولده، ومضى معه عدة من الأمراء، وخرج الشيخ أبو هريرة بن النقاش فى عدة من المطوعة، يوم الأحد حادى عشرينه، وقدموا الإسكندرية، فوجدوا الفرنج قد أقلعوا، وساروا بالأسرى .. " . القصه دى وغيرها بتوضح حالة اسكندريه وازاى ماكانتش محميه وكانت بتعتمد على وصول قوات و " مطوعة " من القاهره و ده كان بياخد كذا يوم.
الحزق أنين فيه شده و ضغط ع النفس. الطور يعنى الثور. المقصود إن البقره بتئن وهى بتولد فليه الثور بيئن معاها ؟ فقال بيعمل كده عشان يشيلها جميل. بيضرب فى اللى بيظهر عطفه على واحد بس عشان يشيله جميل كادب.

السلطان المؤيد عمل جهد كبير للإصلاح النقدى و احيا الدينار الشرعى اللى وزنه " مثقال ". فلوسه اتسمت " المؤيديه " و سماها عامة المصريين " الميدى " و جمعوها " ميايده ". بيقول المقريزى ان عملاته كانت فضه خالصه مافيهاش أى غش و وزنها مظبوط. بعد سكها اتمنع تدوال النقد " الناصرى ". لكن اهل الفساد اتلفوا وزنها و نقصوها عن طريق بردها لغاية ماوزنها خف و سكوا دراهم فالصو من النحاس المخلوط بالفضه لمنع كشف انها فالصو و عملو نفس الموضوع فى الفلس اللى خلطوه بالحديد و النحاس و الرصاص .

فرارى هيا كنيسه فى ڤينيسيا فى شمال ايطاليا . اسمها بالطليانى بازيليكا سانتا ماريا دى جلوروسيا دى فرارى. ارضها منحت لرهبان فرنسيسكان من اجل بناء الكنيسة سنة 1250 لكن البناء لم ينتهي إلا سنة 1338.

26 نوفمبر : رجوع الصفحتين بعد مراسلات و رسايل من مجموعات حقوق الانسان من دول كتيره و رسايل توضيح عن نشاط الصفحة من الناشطين مصريين. و بيتم تنظيم وقفات احتجاجيه فى 6 محافظات.

كانت المكاتب فى اول عهدها تقوم بالإضافة الى اعمال البريد ببيع طوابع الملح والصودا التي ألغيت سنة 1899 وتذاكر الحجاج وتذاكر السفر والبواخر وسندات الدين وقسائم السندات وورق الدمغة وكذلك أشغال التلغراف والتليفون نظير أجر يدفع لمصلحة التليفونات.

الاحتجاجات إبتدت من يوم 18 ديسمبر 2010. لحد دلوقتى ، كان فيها ثورات فى تونس و مصر ، و نقل السلطة فى اليمن ، و الثوره المسلحه فى ليبيا ، و انتفاضة سوريا ؛ احتجاجات كبرى فى الجزائر ، أرمينيا ، البحرين ، جيبوتي ، العراق ، الأردن ، المغرب ، عمان ، و تركيا ، واحتجاجات صغيرة فى أذربيجان ، الكويت ، لبنان ، موريتانيا ، السعودية ، السودان ، و الصحرا الغربيه. الثورات زى ثورة تونس 2010 - 2011 و ثورة مصر سنة 2011 كانت متشابهه فى إنها إتكونت من سلسله من المظاهرات فى الشوارع والاحتجاجات و اعمال العصيان المدنى و إعتمدت على الإستعمال المتزايد للإنترنت و المواقع الاجتماعيه المشهوره زى تويتر ، فيس بوك ، و يوتيوب..

كان وزير الداخليه وقت مدبحة الاسماعيليه ( 25 يناير 1952 ) و طلب من افراد البوليس المصرى المتحاصرين فى مبنى المحافظه عن طريق الدبابات و المدافع الانجليزيه الصمود و المقاومه. تانى يوم حصلت حريقة القاهره.

مينا الأولانى اصله من مدينة سمنود. وفضل بطريرك 8 سنين وعشر شهور، فى الفترة من 27 مارس 767 لحد 26 يناير 776 م، واتوفى فى السنة دي. الكرسي فضل فاضي بعده 11 شهر و16 يوم.

نظراً لوقوع العاصمة طرابلس في يد مجموعات عسكرية خارج سلطة البرلمان الليبي المعترف به دولياً، يقود الجيش الليبي عملياته من مدينة المرج شرق البلاد.

جمهورية ماكيدونيا هيا دوله ف وسط شبه جزيرة البلقان ف جنوب شرق أوروبا و كانت واحده من دول إتحاد يوجوسلافيا و أعلنت استقلالها سنة 1991 .ماسادونيا ليها حدود سياسيه مع اليونان , بولجاريا , صيربيا, كوسوفو و البانيا. لغاتها الرسميه هى المقدونيه و الالبانيه (فى مناطق). العاصمه بتاعتها سكوبج . و نظام الحكم فيها جمهورى . استقلت عن يوجوسلافيا يوم 8 سبتمبر 1991.

ماكس بلانك كان بيدرس فى جامعة كيل و جامعة برلين. بلانك كان لديه كثير من أصدقاءه العلماء: البرت اينشتاين و ”اوتو هان“ و ”ليز ميتنر“وصاحب قانون ثابت بلانك

.vn هو دومين اعلى مستوى بتاع ڤيتنام (ccTLD) و ده حسب التسلسل الهرمى فى نظام اسم المجال على الانترنت و هوا عباره عن الجزء الاخير من اسم المجال او الحروف اللى بعد اخر نقطه فى الاسم.
نيكى رودز (Nikki Rhodes) ممثلة بورنوجرافية امريكية من اصل روسى اتولدت يوم 20 يناير 1982 فى مدينة سيمى ڤالى بولاية كاليفورنيا الامريكية ، واسمها الحقيقى نيكول ستيڤنسون (Nicole Stevenson) .

لعبه انشارتد 4 لاول مره جابت اصدار عربى مخصص للشرق الاوسط باسم أنشارتد 4: نهايةُ لٍص ، واللى يوفر دبلجه بالعربيه الفصحى مع انه مفيش وجود لغة عربيه من ناحيه الليست والترجمه.

غير سلسلة (اسماعيل يس فى..) اللى أبدعها للفنان اللى اكتشفه وكون معه ثنائى فني اسماعيل يس، فألف اغلب افلامه، وأسس معاه فرقة اسماعيل يس المسرحية واللي الف فيها 65 مسرحية. وبرغم أن ابو السعود الإبياري مؤلف كوميدي إلا أنه الف للفنانة فاتن حمامه عدة افلام تعتبر من أروع افلام السينما المصرية زى : (اليتيمتين – ست البيت - ظلموني الناس - أخلاق للبيع) وكان هو من اكتشف الفنانة لبلبه .

تتصف الحيوانات بشكل عام بأنها عديده الخلايا، قادره على الحركه والاستجابه للمتغيرات البيئيه، كما أنها تعتبر كائنات مستهلكه كونها تتغذى على الكائنات الأخرى من نباتات وحيوانات.

اتقن ابن تغرى اللغه التركى و برع فى الفروسيه و رمى النبله و الرمح و لعب الكوره اللى اتعلمهم على ايد فرسان كبار ، و فى كتابة الشعر ، و فى عزف الموسيقا اللى اتفوق فيه لدرجة ان احمد بن حسين التركمانى ذكر انه من المحتمل ماكانلهوش مثيل فيه فى ايامه ، و كانت عنده معرفه واسعه بالفقه ، لكن المؤرخ السخاوى ذكر ان مع انه كان راجل نبيه و طيب العشره لكن كان بيبالغ بخصوص قدراته و تفوقه فى المجالات التانيه.

وغير شركة المملكة القابضة ، الوليد بن طلال يمتلك أسهم فى فنادق فورسيزونس و فيرمونت و موفنبيك و جورج الخامس فى باريس و كوبلى بلازا فى بوسطن و بلازا فى نيويورك ، وكمان هو صاحب شركة روتانا للانتاج الفنى وقناة الرسالة وله حصص فى شركات نيوز كورب و ميديا سات و سى ان ان و فوكس ده غير أن ليه استثمارات تانية فى شركة أبل و إى باى .

دخل المغول بغداد و المستعصم فى ايديهم هو و رجالته اللى كانوا رجاله فيهم الخاين وفيهم الخانع يوم 10 فبراير 1258. و عمل المغول مدابح رهيبه فى بغداد استمرت سبع تيام وليالي ، و دمروها وقتلوا عشرات الالاف و بعد ما الخليفه دل هولاكو مخبى فلوسه و دهبه فين، و كان مخبي سبايك الدهب فى حوض فى ساحة القصر، و سلمه حريمه اللى كان عددهم 700 و عليهم الف خدامه ، لفوه فى سجاده او حطوه فى شوال و ركلوه بالرجلين لغاية ما مات.

تاريخها: أول عربية ليموزين أتصممت 1902 , كانت بتستخدم لنقل مغنين فرقة بيج باند , جيلين ميلر وبيني جودمان. وبيستخدمها رجال الأعمال والوزار واسفرا لنها بتدل على السلطة والرفاهية والثروة.

معركة ارسوف (1191)، معركه عسكريه قامت وقت الحمله الصليبيه التالته بين صلاح الدين الايوبى و ريتشارد قلب الأسد. انهزم فيها صلاح الدين الايوبى اللى لولا صلابته كان اتنكب نكبه كبيره.
يوم 22 اغسطس 1191، طلع ريتشارد قلب الأسد بجيش من عكا و و مشى على جهة عسقلان ، و قوات صلاح الدين و راهم بترميهم بالنبال و بتهجم عليهم بالسيوف. و امر صلاح الدين بقتل أى صليبى يتإسر كإنتقام لمدبحة عكا. و دخل الصليبيين حيفا و قعدوا فيها ، وقعد صلاح الدين فى القيمون لغاية ما عرف ان الصليبيين طلعوا من حيفا بفرسانهم و محاربينهم و ماشين بحذا الساحل و شوانيهم فى البحر بتحاذيهم ، فراح وراهم ، وحصلت شوية معارك صغيره. و لما وصل صلاح الدين قريه اسمها دير الراهب جنب أرسوف ، بعت ريتشارد يطلب مقابلة الملك العادل ، فلما راح له قاله اللى معناه : " احنا حاربنا بعض مده طويله ، و احنا جينا هنا عشان ننصر صحاب الساحل ، فلو اتصالحتوا انتوا معاهم يبقى خلاص مفيش عداوه بينا ". فلما سأله العادل يتصالحوا على أى اساس ، رد عليه ريتشارد اللى معناه : " على اساس انكوا تسلموا اهل الساحل المدن اللى أخدتوها منهم " ، فانتهت المقابله على كده و مشى العادل غضبان .

الدوريات، مجموعة من المجلات الثقافية المتخصصة اللي بتعدها لجان المجلس المختلفة بالتعاون مع الخبراء والمتخصصين، زى: مجلة آفاق الموسيقى، مجلة الفلسفة، مجلة الترجمة.

اوين اليك شحادة مخرج وكاتب افريقي، مشهور بكتاباته اللى ليها علاقة بتاريخ افريقيا والعدالة الاجتماعية والتعليم والسلام العالمي. اتولد فى هانوفر فى المانيا واتعلم فى انجلترا وجزر الكاريبي، شحادة يبقى الجيل الجديد من مخرجين اتحاد احفاد العبيد الهمه مالكولم اكس وستوكلي كامايكل.

ايجيبت سات-2 هو احدث قمر صناعى مصري للاستشعار عن بعد اتصنع واتصمم القمر فى مركز اطلاق الصواريخ ومؤسسة الفضاء "اينيرجيا" الروسيه مع الهيئة القومية للاستشعار عن بعد وعلوم الفضاء فى مصر واطلق من صاروخ دنيبر-1 فى 17 ابريل 2014 من قاعدة باكينور لإطلاق الصواريخ بكازاخستان.

الفرعون أحموس الاول حرر مصر من الهيكسوس و قضا عليهم لدرجة ان ماتفالش اسمهم فى التاريخ بعد كدة أبداً. أحموس وحّد مصر كلها مرة تانية تحت حُكمهُ القوي و عمل حملات حربية لتأمين حدود مصر و توسيعها فى كنعان و النوبة. و هو بيعتبر مؤسس المملكة الحديثة و هى الفترة اللى وصلت فيها مصر القديمة لقمة مجدها و قوتها. كمان من انجازاتهُ هو إنهُ بنا اخر الاهرامات المصرية فى مدينة أبيدوس.

ابن تغرى كتب مختصر للكتاب ده سماه " الدليل الشافى على المنهل الصافى " و هو كتاب فيه كل تراجم المنهل الصافى لكن بإختصار كبير و فيه مخطوطه منه فى استانبول.

غزل البنات اول ظهور فني لها كان سنة 1949 مع نجيب الريحانى وليلى مراد ويوسف وهبى و لا يعرف الكثير أنها ظهرت فى الفيلم ده فى اغنية "إتمخطرى يا خيل" لمدة دقيقتين ككومبارس راكبه حصان. ابدعت فى فيلم شفيقه القبطيه.
لما وصلت الحمله الفرنساويه بقيادة نابليون بونابرت و غلبت الاتراك و المصرليه اتقرب يعقوب من الفرنساويه و بقى دليل ليهم بيوريهم السكك و الطرق و بيمدهم بالتموين و بينقل جواباتهم و بيساعدهم فى نقل المجروحين و المقاتيل بعد المعارك. بقى مساعد للجنرال ديزييه فى حملته فى الصعيد و قدر الفرنساويه انهم يسيطروا على الصعيد لغاية اسوان و بقت اسيوط مركز لقواتهم فى الصعيد. بعد مااتغلب الفرنساويه فى معركة ابو قير البحريه هرب نابليون على فرنسا و ساب مكانه الجنرال كليبر ، و وقت ما كان كليبر بيحارب الاتراك فى معركة عين شمس كان يعقوب بيحارب مؤيديهم فى المدينه. يعقوب هد مبانى جنب الحاره اللى كان ساكن فيها ورا الجامع الاحمر فى حى الأزبكيه و بنى قلعه سماها قلعة يعقوب و حوطها بسور كبير و ابراج فيهم طاقات للمدافع و البنادق و حط على البوابه حراس ماسكين بنادق على طريقة العسكر الفرنساوى . اطلال القلعه دى فضلت موجوده لغاية ما زالها الخديوى اسماعيل مع مبانى تانيه فى الازبكيه لبنا دار الاوبرا الخديويه. و الظاهر إن علاقة يعقوب بالكنيسه القبطيه و البطريرك ماكانتش كويسه حيث انه اتجوز ست اجنبيه بره الكنيسه ، و بيتقال فى قصه جايز مبالغ فيها انه مره دخل الكنيسه و هو راكب حصانه و رافع سيفه و طلب من البطريرك انه يناوله السر المقدس من غير ما ينزل من على الحصان بحجة انه راجل عسكرى لازم فى كل لحظه يكون على اتم استعداد. على أى حل، كمكافئه لجهود يعقوب فى خدمة الفرنساويه سمحوله بتكوين فرقه عسكريه بتتكون من 2000 عسكرى قبطى دربهم الفرنساويه و كانوا غالبيتهم بشرتهم سمره اكمنهم كانوا من الصعيد ، العساكر الاقباط دول حلقوا دقونهم و لبسوا هدوم تشبه هدوم العسكر الفرنساوى بس كانوا بيلبسوا برانيط عليها فرو خرفان لونها اسود و صفها الجبرتى بإنها كانت " فى غاية البشاعه " . و عين كليبر المعلم يعقوب كوماندو برتبة كولونيل فى مايو 1800 و بعدين رقاه مينو لرتبة جنرال ( سارى عسكر ) فى مارس 1801. بعد ما عمل الفرنساويه و الاتراك معاهدة 27 يونيه 1801 اللى بيها استلم الاتراك القاهره خرج الفرنساويه من مصر و خرج معاهم الجنرال يعقوب و عيلته و حرسه الخصوصى و اصحاب ليه بس فيه عساكر هربوا منه و استخبوا اكمنهم ما كانوش عايزين يسيبوا مصر و اتجمع ستاتهم و اهاليهم و راحوا لبليار الكوماندو الفرنساوى و قعدوا يعيطوا و يولولوا و يقولوا انهم ناس غلابه و ان العساكر صنايعيه و حرفيين عندهم عيال و مش عايزين يروحوا فرنسا مع يعقوب فوعدهم الكوماندو بإنه حايقول للجنرال يعقوب انه مايجبرش حد على الخروج معاه من مصر .

بيبرس كان قائد عبقرى من الناحيه العسكريه و السياسيه و الدبلوماسيه و كان مكتوب عليه انه يواجه المغول و الصليبيين فى وقت واحد و كان من همومه انه يفصل بينهم و ما يخليهومش يتحالفو و يدبرو عمليات مشتركه. بيبرس كان قائد سريع الحركه و البديهه و ما كانش بيستنى لغاية ما المخاطر تتكوم و بعد كده يفكر ازاى حايقاومها. بيبرس ضرب اسفين فى المغول بتحالفه مع القبيله الدهبيه و اسفين فى الصليبيين بتحالفه مع امبراطورية نيقيا و هاجم حليفتهم انطاكيه و دمرها (شوف : غزو انطاكيا ).

يوسف بن الامير سيف الدين تغرى بردى الأتابكى اليشبغاوى الظاهري ، ابو الحسام جمال الدين ابو المحاسن . اسم تغرى بردى متحور من " تنكرى يردى ". ( اتولد فى القاهرة 1410 م - إتوفى فى القاهرة سنة 1470 م ) مؤرخ مصري كبير من أكبر مؤرخين مصر فى العصور الوسطى ، انتمى لطبقة الامرا المصريين و موظفين الدوله الكبار. أبوه كان من كبار امرا المماليك فى عهد السلطان الظاهر سيف الدين برقوق وابنه الناصر فرج بن برقوق و اتولى نيابة الشام و بقى أتابك الجيش المصرى و بالتالى كان على إتصال مباشر بالامرا و كبار رجال الدوله.
ومما ورد عنهم، ما رواه الكشّي كذلك: ”حدثنا علي بن محمد، قال حدثنا احمد بن محمد بن عيسى، عن محمد بن اسماعيل بن بزيع، عن محمد بن فضيل، عن ابي عمرو سعد الحلاب، عن ابي عبد الله (عليه السلام) قال : لو أن البترية صفٌ واحد ما بين المشرق الى المغرب، ما أعز الله بهم دينا“.

Edward Peters, The first crusade, The chronicle of Fulcher of Chartres and other source materials, University of Pennsylvania Press, Philadalphia, USA 1998

فريق المانيا لكوره قدم (المانيه:Die deutsche Fußballnationalmannschaft) ، ده فريق الوطنى لكوره قدم فى المانيا ، حققت كاس العالم اربع مرات سنين 1954 لين 2014 ، وبرضو حققت كاس اوروبا تلات مرات سنين 1972 ، 1982 , 1996.

الأحمَديّه (اوردو: احمدِیہ)‏, حركه دينيه إتأسست فى نهاية القرن ال19 و نشئت حوالين حياة و تعاليم مِرزا غُلام احمد |Mīrzā Ghulām Ahmad|‏ (1835–1908). غلام احمد كان شخصيه دينيه مهمه إدّعا انه وَفّا النبوءات بتاعة مُصلح العالم فى نهاية الزمان, و انه كان المرسل بتاع علم نهاية الحاجات, زى ما كان متنبّأ فى التعاليم التقليديه بتاعة اديان مختلفه فى العالم و يحقق النصر بتاع الاسلام زى شروط النبوّه الاسلاميه. هو قال انه كان المجدد للدين بتاع القرن ال14 الهجرى, و انه المهدى المنتظر اللى حيبشر بالرجوع التانى للمسيح, اللى موعود انه حيرجع تانى قبل يوم القيامة. التركيز الاحمدى بييجى فى الايمان ان الاسلام هو اخر قانون للانسانيه زى ما إتوَحا لـ محمد و إحتياج الرجوع ليها هو الجوهر و الاصل بتاعها, اللى ضاعت فى القرون اللى فاتت. و بكده, الاحمديين بيشوفو نفسيهم انهم بيقودو إعادة إحياء و النشر المسالم للاسلام. الاحمديين كانو من اقدم الطوايف المسلمه اللى راحت بريطانيا العظمى و بلاد تانيه غربيه.

الاسماعيليه حى فى القاهره اتنسب للخديوى اسماعيل . من أحياء القاهره القديمه. بيمتد من غرب حى الأزبكيه و شارع عابدين للنيل و قناة الاسماعيليه اللى كانت بتبدأ شمال موقع متحف الاثار المصريه لكن اتردمت. الخديوى اسماعيل شيد الحى ده على النمط الأوروبى و منح اراضيه ببلاش للى يتعهد انه يبنى بيت قيمته مش اقل من 1200 جنيه فى مدة 18 شهر.الحى اتميز بأوتيلاته و كنايسه و بيوت و سرايات الأعيان و القنصليات. كان فيه معسكرات قصر النيل اللى اتردمت فى أربعينات القرن العشرين و اتبنت مكانها جناين التحرير و اوتيل النيل هيلتون و مقر الاتحاد الاشتراكى و جامعة الدول.

مؤسسة البريد المصريه الحديثه ابتدت لما قام واحد طليانى اسكندريه اسمه "كارلو ميراتى" بإنشاء إداره بريديه على ذمته لبعت واستلام الجوابات المتبادله مع البلدان الاجنبيه، وكان بيتولى بعت الجوابات و توصيلها نظير اجر معتدل. كمان قام بنقل الجوابات بين القاهره واسكندريه من مكتبه اللى كان موجود فى ميدان القناصل اللى اسمه دلوقتى ميدان سانت كاترين. وبعد وفاته سنة 1842 خلفه ابن أخته اللى اسمه "تيتوكينى" اللى حس بأهمية المشروع وأشرك معاه فيه صاحبه "موتسى" ونهض بالمشروع لغايه ماوقف على رجليه وسماه "البوسته الأوروبيه" (Posta Europea ).

نعمان عاشور ( ميت غمر ، الدقهليه ، 17 يناير 1918 - القاهره ، 5 ابريل 1987 ) كاتب مسرحى مصرى كبير بيعتبر رائد المسرح الواقعى فى مصر و بينتمى لجيل الخمسينات و الستينات من القرن العشرين اللى ساهمو مساهمه كبيره فى تطوير المسرح المصرى زى الفريد فرج و محمود دياب و سعد الدين وهبه و ميخائيل رومان و يوسف ادريس و غيرهم.

فرنسا من ناحيتها فتحت فى سنه 1836 مكتبين ، واحد برضه فى اسكندريه والتانى كان فى بورسعيد و اتقفلو سنة 1931 ، كان فيه كمان مكاتب نمساويه و يونانيه و طليانيه و روسيه اتفتحت كلها فى اسكندريه فى 1838 و 1859 و 1866 و 1867 واتلغوا فى 1889 و 1882 و 1884 و 1875.
شهرستان آمل (Amol)‏ هو شهرستان ايرانى فى محافظة مازندران. عدد سكان الشهرستان ده 343,747 انسان. ومركز الشهرستان ده هى مدينة آمل. واكتر سكان الشهرستان بيتكلمو مازندرانى وشوى.بيتكلمو فارسى.فی شهرستان کبیر ایرانیه فی مازندران

حصلت سوزان مبارك على جوايز و تكريمات دوليه كتيره على جهودها و انشطتها الاجتماعيه الثقافيه فى مجالات تنمية الطفل و تحسين وضع النسا ، و منحتها كذا جامعه دكتوريات فخريه. منظمة اليونيسكو اهدتها " ميدالية ابن سينا " لجهودها الثقافيه و ادتها منظمة اليونيسيف " جايزة موريس باتى " لجهودها الاجتماعيه فى مصر.

كانت البطلة الرئيسية لفيلم صاحب صاحبه مع محمد هنيدي و أشرف عبد الباقي و اتخرجت من كلية تجارة انجليزى. ممثلة ناعمة و مميزة ليها حضور فى المسلسلات و افلام السينما. مرحة جدا على الشاشة وليها جماهرية واسعة.[عايز مصدر]

هالة فاخر(8 يونيه 1948 -). ممثلة مصرية بنت الممثل فاخر فاخر ، اللى مثلت معاه فى فيلم " لن أبكى أبدا " و هى طفلة صغيره فى 1957 . شاركت فى مسرحيات و افلام و مسلسلات كتيره ، من أهم اعملها دور طمطم فى مسلسل بوجى و طمطم.

سعد الدين الشاذلى شارك فى الحرب العالميه التانيه و كان قومندان لأول فرقه قوات براشوت فى مصر من 1954 ل 1959 ، و اشتغل ملحق عسكرى فى سفارة مصر فى لندن من 1961 ل 1963 ، و كان قومندان لأول قوات عربيه موحده فى الكونغو ضمن قوات الامم المتحده من 1960 و 1961 ، بعدها اتعين قومندان للوا مشاه من 1965 ل 1966 و بعدها بقى قومندان القوات الخاصه للبرشوتات و الصاعقه من 1967 ل 1969 ، و قومندان منطقة البحر الاحمر من 1970 لسنة 1971 لما اتعين رئيس للأركان. بعد عزله اتعين سفير لمصر فى انجلترا من 1974 ل 1975 و فى البرتغال من 1975 ل 1978. بعد كده اتمرد على السادات رئيس مصر بعد توقيع اتفاقية كامب ديفيد و هرب للجزاير و عاش هناك اربعتاشر سنه و عمل دعايه وحشه ضد السادات فإتوجهت له اتهامات بإنه أفشى اسرار عسكريه بكتابة و اتحاكم فى عهد الرئيس حسنى مبارك.

فرانشيسكو بيتراركا - Francesco Petrarca ، بالانجليزى : Petrarch - ( اتولد فى 20 يوليه 1304 - 19 يوليه 1374 ) ، اكاديمى و مفكر و شاعر طليانى من رواد الحركه البشريه الاولى ، اتلقب بـ " ابو الحركه البشريه " ، و بيعتبر اول واحد اشار لمصطلح " عصور الظلام ". فى القرن الستاشر " بيترو بيمبو " عمل نموذج للغه الطليانى الحديثه على اساس افكار بيتراركا و جيوفانى بوكاسيو و دانتى. اشعاره انتشرت و اتقلدت فى نواحى اوروبا.

تأسست القوات البرية من قبل المجاهدين الليبيين عام 1939 غرب مصر كقوة وطنية لمحاربة الاحتلال الإيطالي في البلاد ووصل تعداده لنحو أحد عشر ألف شخص من الليبين الذين فروا من اضطهاد الاحتلال الايطالي. وتم تدريبه على يد الجيش الثامن البريطاني. وشارك في طرد قوات المحور من ليبيا. ثم تمت اعادة هيكلتها بعد استقلال ليبيا في 1951 وتمخض عن هيكلها وحدات نظامية قليلة التسليح. وفي عام 1959 أنشأت الكلية العسكرية بليبيا وبدأت بتخريج ضباط نظاميين عاملين بالقوات المسلحة الليبية.

منصور عبدالرحمن الموسى, اتولد 29 اكتوبر 1972, ده لعيب كوره قدم سعودى اللى لعب فى مركز خط وسط, شارك مع لعيبه الفريق السعودى للناشئين فى بطوله كاس العالم تحت 17 سنه فى اسكتلندا, واللى فاز مع زمايله لكاس العالم للمره الاولانى فى تاريخه, وبرضه شارك مع لعيبه الفريق السعودى لتصفيات كاس العالم فى قاره اسيا 1994 واللى استضافته قطر, وشات الجون فى مرمى ايران واللى ساهم فى التاهل لكاس العالم فى امريكا 1994.

هولى ويلين (Holly Wellin) ممثلة بورنوجرافية بريطانية اتولدت يوم 4 يوليو 1986 فى مدينة ويجان فى انجلترا ، واسمها الحقيقى ليزا كريستيان (Lisa Christian) .
دمياط كانت محصنه و فيها قوات صليبيه ماشاركتش فى المعركه و كانت فيه مراكب صليبيه قدام دمياط محمله بعساكر تحت قوماندية هنرى كونت مالطا Henry Count of Malta و والتر بالير Walter of Palear نايب سيسيليا اللى بعتهم فريدريك التانى ، لكن الجش الصليبى الرئيسى اتدمر و اللى فضل منه بقى تحت رحمة السلطان الكامل. رغم كده الملك الكامل كان كريم مع الغزاه و تم الاتفاق على انسحاب الصليبيين من دمياط و عمل هدنه مدتها تمن سنين يقر بيها الامبراطور فريدريك التانى ، و ان تتم مبادلة الأسرى ، و ان السلطان الكامل يسلم صليب الصلبوت للصليبيين. و تم الاتفاق على ان الصليبيين لضمان تنفيذ الانسحاب من دمياط يبعتو للجانب المصرى قواد منهم كرهاين . السلطان الكامل بلغ الصليبيين ان الرهاين المطلوبين هما الكاردينال بلاجيو و الملك جان دى بريين و دوق بافاريا و مارشالات النظم العسكريه و تمنتاشر كونت و اسقف. فى المقابل السلطان الكامل بعت للصليبيين ابن من ولاده هو الصالح أيوب اللى اتسلطن بعد كده و كان وقتها عنده حوالى 15 سنه ، و اخ من اخواته مع عدد من الامرا الصغيرين.

طبعاً ما فاتش ابن بطوطه انه يزور الاهرامات و يتكلم عنها. وصفها بإنها " من العجائب المذكورة على مر الدهور " و قال عنها شوية معلومات خرافيه على قد ما كانت الناس بتعرف اياميه لإن فى الوقت ده ماكانش معروف غير تاريخ مصر الخرافى.

العصر الدهبى, مصطلح المؤرخيين بيستخدموه لما بيوصفوا فتره زمنيه معينه فى التاريخ. العصر الدهبى بتبقى الدوله او الحضاره او حتى فكرة فى اقصى تقدمها و تطورها و قوتها فى السياسيه و الاقتصاد و فى العلوم و الفنون.العصر الدهبى مش مرتبط بدولة معينه و ممكن يجى للدولة اكتر من مرة على فترات متباعده.

بعد ما اتتوج بابا كنيسة إسكندريه زار البابا شنودة بطريرك القسطنطينية المسكونى و بابا روما ف شهر أكتوبر 1972، ، ده خللاه ليصبح أول بابا الإسكندرية يعمل ده من بعد الانشقاق الكريستولوجى بعد مجمع خلقيدونية سنة 451 و ف شهر مايو 1973 عمل بيان إتفاق مع الكنيسة الكاثوليكية الرومانية والكنائس الشرقية الأرثوذكسية والشرقية على طبيعة المسيح. يوم 10 مايو 1973، احتفل برجوع جزء من رفات القديس اثناسيوس من الكنيسة الكاثوليكية الرومانية . من 25 ل 30 سبتمبر 1974 عمل رحلة رعايه لزيارة الكنيسة الإثيوبية خلال فترة حكم الإمبراطور هيلا سيلاسى إمبراطور إثيوبيا.

الجريدة ، جورنال مصرى يومى اصدره فى القاهرة سنة 1907 دار نشر كان بيرأسها احمد لطفى السيد. كان بينادى لفكرة الجامعه المصريه ، و المذهب الليبرالى ، و شجع الحركه العلميه و الادبيه و الفكريه فى مصر. اشترك فى تحريره مفكرين مصريين كبار. احتجب سنة 1915.

هند حسين مراد رستم اشتهرت بإسم هند رستم ( اتولدت فى اسكندريه 12 نوفمبر 1931 - 8 اغسطس 2011 ) ممثلة سينما مصريه ، اتولدت سنة 1931 فى حى محرم بك فى اسكندريه إتشهرت بأدوار الإغراء فى السينما المصريه فى خمسينات القرن العشرين ، واتعرفت "بملكة الإغراء" و مارلين مونرو الشرق بشعرها الاصفر المعروف.

ألقى شنودة محاضرات على نطاق واسع فى الولايات المتحده الامريكيه وقام بالتدريس على نطاق واسع في مجالات الدراسات العرقية والكتابة الإبداعية. ، خدم وكيل الجامعة المساعد السابق للمساواة والتنوع وأعضاء هيئة التدريس في كلية الدراسات النقدية في معهد كاليفورنيا وكمان معاون عميد كلية الفنون الجميلة والفنون المسرحية في جامعة كولومبيا .

وقد قيل فى الحلبة "لو علم الناس بما فى الفريكة من فوائد لاشتروها بوزنها ذهبا". وقال العالم بليكر الانجيزي "لو وضعت جميع الأدوية فى كفة ميزان والحلبة فى كفة الميزان الاخرى لعدلت الكفة الاخرى".
كون ديميس روسوس فرقه تانيه اسمها افرودايتيز تشايلد Aphrodite's Child اللى وصلت فرنسا فى عز ثورة مايو 1968 و بعد شوية حفلات اتقدمت شركه كبيره عشان تسجل اغانيهم و ابتدت شهرته تعدي حدود اليونان لاوروبا و العالم كله. اول البوم عملته الفارقه باع اكتر من مليون نسخه فى فرنسا لوحدها و بعديها بتسه شهور كانت اغنيته المطر و الدموع Rain and tears بتحقق اعلى نسبه فى اوروبا كلها. و دلوقتي فى سنة 2008 ديميس روسوس لسه عايش فى اليونان قدام البحر و لسه بيشتغل و بيحضر لاغاني و البومات جديده.

الفنيزويليين القدام إجو لـ الشرق, و الغرب, و الجنوب, و الشمال. كريستوفور كولومبوس كان اول اوروبى يقف على الارض, بس كان ساعتها فيه أساسى مواطنين اصليين عايشين هناك لـ مده طويله. الاسبان اول ناس يغزو فنيزويلا. العبيد إتجابو من افريقيا.

فرنسا كانت من اكبر القوى الاستعمارية فى العالم من اول القرن السبعتاشر و لحد القرن التسعتاشر و قدرت تبنى لنفسها واحدة من اكبر الامبراطوريات فى الدنيا من غرب افريقيا ولحد جنوب شرق اسيا و سابت تاثير كبير جدا على ثقافة الشعوب اللى احتلتها. فرنسا دلوقتي دولة ديموقراطية و علمانيه رئاسية و اقتصادها سادس اكبر اقتصاد فى العالم و بيزورها فى السنة الواحدة 82 مليون سايح و طلبة من جميع أنحاء العالم و ده لارتفاع مستوى التعليم فى الجامعات عندهم وهي من الدول اللى اسست الاتحاد الاوروبي. فرنسا قوة نووية وواحدة من الدول الخمسة اللى ليها عضوية دايمة فى مجلس الامن العاصمة بتاعة فرنسا هى پاريس ورئيسها دلوقتي هو فرانسوا أولاند واللغة الرسيمة ليها هى الفرنساوى ومساحتها 674,843 كيلو متر مربع وبكده تكون اكبر دولة فى الاتحاد الاوروبي فى المساحة وعدد سكانها 64.5 مليون.

اتعرض فرغلى باشا لأزمات ماليه كتيره بسبب تذبذب اسعار القطن فى الاسواق العالميه و خسر مره مبلغ ضخم بسبب ارتفاغ تمن القطن فى بورصة نيويورك سنة 1934 ، و اتعرض لأزمه تانيه سنة 1949 ، لكن قدر دايماً انه يخرج من الازمات و يواصل نجاحاته و بقى من اكبر المساهمين فى عدد كبير من الشركات و عضو فى مجالس ادارات بنوك و مؤسسات اقتصاديه و اتوسعت شركته اللى كانت معروفه بإسم " شركة فرغلى " و كان مقرها فى اسكندريه و وصلت ارباحها لأرقام هايله.

اتولد ادموند جابيس في 16 أبريل سنة 1912 لأسرة يهودية آتية إلي مصر من شمال البلقان واللي استوطنت حارة اليهود ثم الموسكي ثم قصر الدوبارة (جاردن سيتي حاليا)، وكانت الأسرة تملك مصرفا كبيرا يخدم قطاع البنوك فيه هذا الوقت ودرس جابيس في "كوليج دي سان باتيست" وهي مدرسة الفرير الفرنسية بباب اللوق ثم في مدرسة الإرسالية الفرنسية "الليسية"، ثم يذهب ليدرس الآداب في باريس سنة 1929 وينشيء بمساعدة أخوه هنري في باريس مجلة تتابع النشاط الثقافي المصري.

كتاب المنهل الصافى فيه منه نسخه موجوده فى مكتبة فرنسا الوطنيه رقمها من 2068 ل 2072 ، و فيه نسخه قيمه جداً فى مكتبة نور العثمانيه فى استانبول برقم 3428 - 2329 منقوله من نسخة احمد التركمانى تلميذ ابن تغرى ، و فيه نسخ تانيه فى توبقابو و ڤيينا و مكتبة عارف حكمة و فى المكتبه التيموريه فى القاهره رقمها 1209. اتطبع من الكتاب ده اول جزء فى القاهره سنة 1956 و حققه احمد يوسف نجاتى.

لكن نوال السعداوى فاهمه إن المجتمع المصري بيتكون من فئة متخلفه ذاهله عايشه فى عصور الظلام و فئه مثقفه عايشه فى القرن واحد عشرين و بتتعامل مع العالم وبتتجاوب معاه كجزء منه ، و إن المستظلمين هما اللى بيعادوها ، وبتقول فى الخصوص ده : " مصر بتتكون من كذا مجتمع وفصايل ، و أنا بأواجه بس المجتمع المتخلف ، لكن الجزء المستنير حايشتغل معايا فى الحركه العالميه الجديده ".
إتولد الملك فؤاد الاول فى قصر ابوه الخديوى اسماعيل باشا فى القاهره فى 26 مارس سنة 1868 و كان أصغر اولاد الخديوى اسماعيل ولما كبر شويه دخله ابوه المدرسه الخاصه اللى كان انشأها فى قصر عابدين عشان يعلم فيها ولاده و لما فؤاد بقى عنده سبع سنين بعته سويسرا و دخل هناك مدرسة " تودكيم " الخاصه ، لكن و هو فى سويسرا اتخلع ابوه واتنفى على ايطاليا فراح فؤاد على هناك و دخل المدرسه الملكيه الاعداديه فى تورينو و بعدها دخل مدرسة تورينو العسكريه و اتخرج منها سنة 1888 و انضم للجيش الطليانى لمدة سنتين بعدها عينه السلطان العثمانلى عبد الحميد ياور ليه فى البلاط السلطانى فى استنبول و بعدين استدعاه الخديوى عباس التانى لمصر و عينه ياور ليه.

فى فترة سلطنة كيخسرو التانى ظهرت جيوش المغول فى اسيا الصغرى و استولو على مدينة ارضروم جوه حدود سلطنة الروم الشرقيه و حاول كيخسرو انه يتصدى ليهم لكن غلبوه فى معركة جبل كوسى فى شمال شرق السلطنه فى 26 يونية سنة 1243 و هرب على انطاليا و اتوفى هناك سنة 1246 ، و بكده بقت سلطنه الروم تحت سيطرة المغول و اتحولت لحليف ليهم.

فى سنة 1934 انعقد المؤتمر العاشر لاتحاد البريد العالمى فى القاهره فى الذكرى ال 70 لإنشاء مصلحة البريد المصريه ، و بعد قيام ثورة 23 يوليه 1952 خصصت الدوله ميزانيه مستقلة لمصلحة البريد اللى بقى ليها الحق فى استغلال فايض ايراداتها فى اعمال تحسين الخدمه البريديه.

اتولد نعمان عاشور فى مدينة ميت غمر فى محافظة الدقهليه سنة 1918. من صغره كان بيحب القرايه و كان جده عنده مكتبه كبيره فيها كتب من مجالات مختلفه. فى صغره كان بيترد على مسارح شارع عماد الدين فى القاهره و لما خلص المدرسه دخل جامعة فؤاد الاول فى القاهره و اتخصص فى اللغه و الادب الانجليزى و اتخرج سنة 1942. بعد ما اتخرج اتصل بالحركه الادبيه المصريه اللى ظهرت بعد الحرب العالميه التانيه و اللى اهتمت بمشاكل المجتمع و تطوراته ، و برز اسمه بين جماعه من الادبا و المثقفين الشبان من طلايع الحركه الادبيه و الفنيه فى الخمسينات و الستينات.

سراى الحقانيه هو قصر تاريخى يقع بميدان المنشية باسكندريه. كان في السابق مقر للمحاكم المختلطة، وحاليا بيستخدم كمحكمة لليوم. صمم السراى الفونسو مانيسكالكو على طراز عمارة الفنون الجميلة، واتبنى بين سنوات 1884 و1887.

فى 12 يوليه راح الجيش الصليبى على فارسكور و هناك الكاردينال نظم تشكيلاته الهجوميه. الجيش الصليبى كان ضخم بيتكون من 630 سفينه من مختلف الاحجام و الاشكال ، و 4000 من رماة نبال و الرماح ، و 40.000 محارب ، و كان مع الجيش مدنيين صليبيين بيسموهم " حجاج " كانت مهمتهم فى المعركه انهم يمشو جنب شط النيل يعبو مايه و يسقو العساكر.

بالنسبه للقصه القصيره ، ظهرت منها مجموعات كتيره فى مصر و بيعتبر يوسف ادريس احسن اللى كتبوها فى مصر ، و المقاله كمان ازدهرت بسبب انتشار الجرانيل و اقبال الناس على قرايتها من وقت ثورة 1919. المقاله اللى بتعالج كل المواضيع اتطورت فى الاسلوب و الشكل ، و راجت المقالات اللى بتنادى بالاتجاه ناحيهة الغرب المتحضر او الاتجاه للشرق. اهم كتاب المقالات المعروفين اياميها كانو طه حسين و سلامه موسى و العقاد. و دول كانو بيطالبو بالتجديد و فى الناحيه التانيه كان فريد و جدى و مصطفى صادق الرافعى اللى كان من اصل عربى و كان بيهاجم الكتاب المصريين.

شيميل (Shemale) هى نتيجة عملية تغيير الجنس من راجل لست ، وبتتميز بأنها عبارة عن جسم ست لكن عندها قضيب الراجل وهى عكس الهيفيميل (Hefemale) اللى هو نتيجة عملية تغيير الجنس من ست لراجل .

القوات المسلحة الليبية أو الجيش الوطني هي القوات العسكرية المسلحة في ليبيا، وهيَ تنقسم إلى أربعة فروع رئيسية: القوات البرية الليبية والقوات البحرية الليبية والقوات الجوية الليبية وقوات الدفاع الجوي الليبية.